V8 এঞ্জিন: C/C++ ল্যাঙ্গুয়েজ ব্যবহার করে গুগলের তৈরি একটি ওপেন সোর্স জাভাস্ক্রিপ্ট ইঞ্জিন যা মূলত ডেভেলপ করা হয়েছিল গুগলের ক্রোম ওয়েব ব্রাউজারের জন্য। বলে রাখা ভালো, শুধু ওয়েব ব্রাউজারের জাভাস্ক্রিপ্ট ইঞ্জিন হিসেবে না বরং এটি স্ট্যান্ডঅ্যালোন ভাবেও ব্যবহার করা যায় অথবা যেকোনো C/C++ অ্যাপ্লিকেশনের মধ্যে চাইলে এম্বেড করা যেতে পারে। এই ইঞ্জিনের কাজ হচ্ছে জাভাস্ক্রিপ্ট কোডকে মেশিন কোডে রূপান্তর করা। এই ইঞ্জিন JIT (Just in Time) কম্পাইলার ইমপ্লিমেন্টেশনের মাধ্যমে জাভাস্ক্রিপ্ট কোডকে সরাসরি মেশিন কোডে রূপান্তর করে। অন্যান্য ইঞ্জিনের মত কোন বাইটকোড বা ইন্টারমেডিয়েট কোডে রূপান্তর করে না, যেখান থেকে কিনা ইন্টারপ্রেট করার দরকার হতে পারতো। এই ইঞ্জিন আরও যে গুরুত্বপূর্ণ কাজ গুলো করে থাকে সেগুলো হল - আপনার লেখা জাভাস্ক্রিপ্ট প্রোগ্রামের মেমোরি ম্যানেজমেন্ট, গারবেজ কালেকশন ইত্যাদি।